
Projektas

SEIMO STATUTAS
“DĖL SEIMO STATUTO “DĖL LIETUVOS RESPUBLIKOS SEIMO
STATUTO 43, 60, 61(1), 64, 68, 81, 172, 177, 188, 205 IR 208 STRAIPSNIŲ PAKEITIMO” 
2008 m. lapkričio       d.
Vilnius

(Žin., 1994, Nr.15-249; 1999, Nr.5-97; 2005, Nr.153-5645)



1 straipsnis. 43 straipsnio 6 ir 9 punktų pakeitimas

1. Pakeisti 43 straipsnio 6 punktą ir jį išdėstyti taip:
“6) Informatikos ir komunikacijų;”

2. Pakeisti 43 straipsnio 9 punktą ir punktą išdėstyti taip:
“9) Šeimos ir socialinių reikalų;”

2 straipsnis. 60 straipsnio 1, 2, 7 ir 8 punktų pakeitimas

1. Pakeisti 60 straipsnio 1 punktą ir jį išdėstyti taip: 
“1) rengti ir nagrinėti įstatymų, kitų Seimo priimamų teisės aktų projektus ir pasiūlymus dėl darbo santykių, Lietuvos ūkio (ekonomikos) valstybinio reguliavimo energetikos, pramonės, prekybos, paslaugų bei verslo, turizmo srityse, valstybės turto valdymo, naudojimo, disponavimo juo ir privatizavimo, viešųjų pirkimų ir laisvųjų ekonominių zonų;”

2. Pakeisti 60 straipsnio 2 punktą ir jį išdėstyti taip:
“2) rengti ir nagrinėti įstatymų, kitų Seimo priimamų teisės aktų projektus ir pasiūlymus dėl gyventojų užimtumo, darbo santykių, ūkio subjektų veiklos teisinio reglamentavimo (įmonių steigimas, registravimas, veikla, reorganizavimas, konkurencija, bankrotas), valstybės ir privataus kapitalo partnerystės (koncesijų), viešųjų įstaigų veiklos teisinio reglamentavimo;”

3. Pakeisti 60 straipsnio 7 ir 8 punktus ir juos išdėstyti taip:

“7) atlikti ūkio valdymo ir kontrolės institucijų (Ūkio ministerijos bei jos valdymo sričių įstaigų, Konkurencijos tarybos, Privatizavimo komisijos, Valstybinės kainų ir energetikos kontrolės komisijos, Valstybinės atominės energetikos saugos inspekcijos, Valstybinės tabako ir alkoholio kontrolės tarnybos prie Lietuvos Respublikos Vyriausybės) veiklos parlamentinę kontrolę, teikti pasiūlymus ir rekomendacijas dėl jų veiklos gerinimo;
8) nagrinėti, kaip naudojami Ūkio ministerijos bei jos valdymo sričių įstaigų, Konkurencijos tarybos, Privatizavimo komisijos, Valstybinės kainų ir energetikos kontrolės komisijos, Valstybinės atominės energetikos saugos inspekcijos, Valstybinės tabako ir alkoholio kontrolės tarnybos prie Lietuvos Respublikos Vyriausybės įgyvendinamoms programoms ir investiciniams projektams skirti asignavimai;”

3 straipsnis. 61(1)  straipsnio pavadinimo, preambulės, 1, 2, 4, 5 ir 7 punktų pakeitimas

1. Pakeisti 61(1) straipsnio pavadinimą ir preambulę ir juos  išdėstyti taip:
“61(1) straipsnis. Informatikos ir komunikacijų komiteto veiklos kryptys
Informatikos ir komunikacijų komiteto veiklos kryptys:”

2. Pakeisti 61(1) straipsnio 1 punktą ir jį  išdėstyti taip: 
1) rengti ir svarstyti transporto, ryšių, informatikos plėtrą reglamentuojančių įstatymų ir kitų teisės aktų projektus, svarstyti ir teikti pasiūlymus šiais klausimais; 

3. Pakeisti 61(1) straipsnio 2 punktą ir jį  išdėstyti taip:
“2) svarstyti ir teikti Seimui išvadas bei pasiūlymus dėl transporto, ryšių, informatikos politikos formavimo, ilgalaikės naujų (inovacinių) technologijų bei informacinės visuomenės plėtros strategijos parengimo ir jos įgyvendinimo;”

4. Pakeisti 61(1) straipsnio 4 punktą ir jį  išdėstyti taip:
“4) analizuoti tarptautinius teisės aktus bei tarptautinę praktiką, susijusią su transporto,  ryšių, informacinės ir žinių visuomenės plėtra, teikti pasiūlymus ir išvadas Seimui;”

5. Pakeisti 61(1) straipsnio 5 punktą ir jį  išdėstyti taip:
“5) nagrinėti, kaip naudojamos lėšos, skirtos transporto, ryšių, informacinės ir žinių visuomenės plėtrai kiekvienoje biudžeto asignavimų valdytojo programoje, ir įvertinti investicijų efektyvumą;”

6. Pakeisti 61(1) straipsnio 7 punktą ir jį išdėstyti taip:
“7) atlikti parlamentinę kontrolę komiteto kompetencijai priklausančiais klausimais, išklausyti Susiekimo ir kitų ministerijų, kitų valstybės institucijų bei įstaigų informaciją bei pranešimus, kaip vykdomi įstatymai ir kiti Seimo priimti teisės aktai, susiję su komiteto kompetencijai priklausančiais klausimais.”

4 straipsnis. 64 straipsnio  pavadinimo, preambulės, 1, 4 ir 6 punktų pakeitimas
1. Pakeisti 64 straipsnio pavadinimą bei preambulę ir juos išdėstyti taip: 
“64 straipsnis. Šeimos ir socialinių reikalų komiteto veiklos kryptys
Šeimos ir socialinių reikalų komiteto veiklos kryptys:”

2. Pakeisti 64 straipsnio 1 punktą ir jį  išdėstyti taip:
“1) svarstyti ir teikti pasiūlymus dėl valstybės Šeimos ir socialinės politikos formavimo;”

3. Pakeisti 64 straipsnio 4 punktą ir jį  išdėstyti taip:
“4) rengti įstatymų ir kitų teisės aktų projektus bei pasiūlymus Šeimos politikos ir socialinės apsaugos klausimais;

4. Pakeisti 64 straipsnio 6 punktą ir jį  išdėstyti taip:
“6) rengti paramą šeimai, socialinę rūpybą bei apsirūpinimą butais reglamentuojančių įstatymų projektus ir teikti išvadas dėl tokių įstatymų bei kitų aktų, perduotų komitetui nagrinėti, projektų;”

5 straipsnis. 68 straipsnio papildymas
Papildyti 68 straipsnį nauju 13 punktu ir jį išdėstyti taip:
“13) teikti Seimui tvirtinti  Tarpparlamentinių ryšių grupių sąrašą.

6 straipsnis. 81 straipsnio 2 dalies pakeitimas
1. Pakeisti 81 straipsnio 2 dalį ir ją  išdėstyti taip:
“2. Tarpparlamentinių ryšių grupės, kurių sąrašą Užsienio reikalų komiteto teikimu tvirtina Seimas, sudaromos laisvu Seimo narių apsisprendimo principu.”

7 straipsnis. 172 straipsnio 5 dalies pakeitimas
Pakeisti 172 straipsnio 5 dalį  ir ją išdėstyti taip:
“ 5. Toliau valstybės biudžeto projektui nagrinėti komitetuose ir frakcijose skiriama ne mažiau kaip 15 dienų.”

8 straipsnis. 177 straipsnio 1 dalies pakeitimas
Pakeisti 177 straipsnio 1 dalį ir ją išdėstyti taip:
“1. Ne vėliau kaip gruodžio 15 dieną skiriamas antrasis svarstymas, jo metu Vyriausybė pateikia pagal gautus pasiūlymus ir pastabas pataisytą projektą.”


9 straipsnis. 188 straipsnio 2 dalies pakeitimas
Pakeisti 188 straipsnio 2 dalį ir ją išdėstyti taip:

“2. Kandidatus į Seimo Pirmininko pavaduotojų pareigas, pasitaręs su frakcijomis, Seimo Pirmininkas siūlo taip, kad Seimo Pirmininko pavaduotojais būtų vienas ar du Seimo opozicijos atstovai. Seimo Pirmininko pavaduotojai renkami slaptu balsavimu.”

